Vision de aves

Le vision es le plus importante senso pro aves, proque bon viso es essential pro un salve volo, e dunque iste gruppo ha un numero de adaptationes que da un acuitate visual superior a altere gruppos vertebrate. Le oculo de un ave resimila le oculo de un reptile, ma ha un lente plus ben situate, que es un characteristica possedente in commun con le mammales. Illo es relativemente grande, e movimento dunque es limitate in le cavo ossee del oculo. In plus al duo palpebras que vertebrates ha, illo es protegite per un tertie membrana transperente e movibile. Le anatomia interne de un ave es simile a illos de altere vertebrates, ma illo ha un structura, le pecten, que solo aves ha.

Aves ha quatro typos de receptores de color in le oculo, como in pisces, amphibios e reptiles, ma plus que le majoritate de mammales, que ha duo typos, o primates, que ha tres. Isto da le capacitate vider a in le region ultraviolette del spectro, e altere adaptationes da le capacitate deteger lumine polarisate. Aves ha proportionalmente plus receptores de lumine in le retina que mammales, e plus connexiones de nervos inter le photoreceptores e le cerebro.

Alicun gruppos de aves ha modificationes specific a su systema visual que es concatenate a su maniera de viver. Aves de preda ha un multe alte densitate de receptores, e altere adaptationes que augmenta a maximo su acuitate visual, e ha vision binocular pro render capace le accurate judicamento de distantias. Species nocturne ha oculos tubular, en basse numero de detectores de color, ma un alte densitate de cellulas cono que functiona ben in lumine basse.

Categoria:Aves